Դուգ Բրգամ

**Դուգլաս Ջեյմս Բրգամ** (. ), ամերիկացի քաղաքական գործիչ, պետական գործիչ և գործարար, Միացյալ Նահանգների Հանրապետական կուսակցության անդամ: 2025 թվականի փետրվարի 1-ից Միացյալ Նահանգների ներքին գործերի նախարար:

2016–2024 թթ. եղել է Հյուսիսային Դակոտայի նահանգապետը:

## Կենսագրություն
Ծնվել է ագարակապանի ընտանիքում: Ուսանել է Հյուսիսային Դակոտայի համալսարանում: 1980 թվականին ավարտել է Սթենֆորդի համալսարանի բիզնեսի դպրոցը՝  ստանալով է բիզնեսի կառավարման մագիստրոսի աստիճան։

### Կարիերա
1983 թվականին դարձել է հաշվապահության ծրագրային ապահովման ոլորտում մասնագիտացած *Great Plains Software* ընկերության համասեփականատեր, 1984 թվականին՝ դրա նախագահը։ 1997 թվականին ընկերության բաժնետոմսերը շուկա են հանվել, իսկ 2001 թվականին Microsoft-ը 1.1 միլիարդ դոլարով գնել է այդ ընկերությունը։ Ինքը՝ Բրգամը սկսել է աշխատել Microsoft-ում՝ բիզնեսի համար ծրագրերի մշակման ոլորտում, բայց  2007 թվականին թողել է այդ պաշտոնը։ Իր հիմնադրած The Kilbourne Group ընկերության միջոցով ներգրավվել է  Հյուսիսային Դակոտայի Ֆարգո քաղաքի զարգացման գործում։

Դուգը նախագահել է *SuccessFactors* ընկերության տնօրենների խորհուրդը: 2011 թվականին այդ ընկերությունը վաճառվել է 3,4 միլիարդ դոլարով, և նա նմանատիպ պաշտոն է զբաղեցրել *Atlassian*-ում, որտեղ  պաշտոնավարել է մինչև 2016 թվականը:

### Հյուսիսային Դակոտայի նահանգապետ
2016 թվականին Հյուսիսային Դակոտայի գործող նահանգապետ Ջեք Դալրիմփլը հրաժարվեց վերընտրվելուց: Այդ նույն թվականի հունիսին Բրգամը հաղթեց նահանգի գլխավոր դատախազ Ուեյն Սթինջեմին հանրապետականների փրայմերիզում՝  նախնական ընտրություններում  և դարձավ նահանգապետի պաշտոնի համար դեմոկրատների առաջադրած թեկնածուի՝ Մարվին Նելսոնի / Marvin Nelson հիմնական մրցակիցը մի նահանգում, որը դեմոկրատ նահանգապետ չէր ունեցել 1992 թվականից ի վեր: 

2016 թվականի նոյեմբերի 8-ին Բրգամը հաղթեց Հյուսիսային Դակոտայի նահանգապետի ընտրություններում՝ ստանալով ձայների 76.7%-ը Նելսոնի 19,4%-ի դիմաց : Չորս տարի անց Բրգամը վերընտրվեց երկրորդ ժամկետով՝ դարձյալ վստահ հաղթանակ տանելով. այս անգամ ստացել էր քվեների 67,84%-ը:

2023 թվականի հունիսի 7-ին նա հայտարարեց 2024 թվականի նախագահական ընտրություններում Հանրապետական կուսակցության կողմից իր թեկնածությունն առաջադրելու մտադրության մասին: 2023 թվականի օգոստոսի 23-ին Միլուոքիում  յոթ այլ թեկնածուների հետ մասնակցեց նախընտրական բանավեճերի առաջին փուլին: 2023 թվականի դեկտեմբերի 4-ին  հայտարարեց փրայմերիզին մասնակցելուց հրաժարվելու մասին:

### ԱՄՆ ներքին գործերի նախարար
2025 թվականի հունվարի 30-ին ԱՄՆ Սենատը Բրգամին հաստատեց երկրի ներքին գործերի նախարար (79 սենատոր քվեարկեց կողմ, 18-ը՝ դեմ):

2025 թվականի փետրվարի 1-ին Գերագույն դատարանի դատավոր Սոնյա Սոտոմայորը երդվեցրեց Բրգամին, և նա պաշտոնապես ստանձնեց պաշտոնը:

## Ծանոթագրություններ

## Արտաքին հղումներ
*Office of the Governor official government site
*Doug Burgum for Governor official campaign site
* 
* Упоминания (англ.) в телепередачах кабельной сети C-SPAN

Կատեգորիա:1956 ծնունդներ
Կատեգորիա:20-րդ դարի ամերիկացի գործարարներ
Կատեգորիա:20-րդ դարի ամերիկացի քաղաքական գործիչներ
Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի գործարարներ
Կատեգորիա:Ամերիկացի միլիարդատերեր
Կատեգորիա:Ամերիկացի ներդրողներ
Կատեգորիա:Ամերիկյան տեխնոլոգիական ընկերության հիմնադիրներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Սթենֆորդի համալսարանի շրջանավարտներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:Վիքիպեդիա:Վիքիդատայի հայերեն չթարգմանված տարրեր պարունակող հոդվածներ
Կատեգորիա:Քաղաքական գործիչներ
Կատեգորիա:Օգոստոսի 1 ծնունդներ